Μακαρονάδα ναπολιτάνα με κρέας, σταφίδες και κουκουνάρι
Σάλτσα ναπολιτάνα με μοσχαρίσιο κρέας και προσούτο; Με κουκουνάρια και σταφίδες; Nαι και πάλι ναι.
1 μοσχαρίσια μπριζόλα flank, περίπου 500 γρ. (άπαχο μέρος από την άκρη της κοιλιάς του μοσχαριού), ψιλοκομμένη, 3 φέτες προσούτο, ψιλοκομμένες, 50 γρ. λαρδί (το βρίσκουμε σε καταστήματα και ντέλι με ιταλικά προϊόντα), 60 γρ. καπνιστή πανσέτα, ψιλοκομμένη, 1 μικρό ξερό κρεμμύδι, ψιλοκομμένο, 40 γρ. κουκουνάρια, 40 γρ. μαύρες σταφίδες, 400 γρ. ώριμες ντομάτες, ξεφλουδισμένες, ξεσποριασμένες και ψιλοκομμένες, 200 γρ. συμπυκνωμένος χυμός ντομάτας, αλάτι, φρεσκοτριμμένο πιπέρι, 300 γρ. σπαγγέτι ή μπουκατίνι, παρμεζάνα τριμμένη, κατά βούληση
Για να ετοιμάσουμε την μακαρονάδα ναπολιτάνα με κρέας, σταφίδες και κουκουνάρι σε μια κατσαρόλα ρίχνουμε το προσούτο, το λαρδί και την καπνιστή πανσέτα και σοτάρουμε σε δυνατή φωτιά για 2-3 λεπτά, μέχρι να ροδίσουν και να βγάλουν το λίπος τους.Προσθέτουμε το κρέας, το κρεμμύδι, τα κουκουνάρια, τις σταφίδες και συνεχίζουμε το σοτάρισμα για άλλα 2-3 λεπτά.Ρίχνουμε την ψιλοκομμένη ντομάτα, ανακατεύουμε και προσθέτουμε τον συμπυκνωμένο χυμό ντομάτας, 200 ml νερό και αλατοπίπερο.Μετριάζουμε τη φωτιά και μαγειρεύουμε για 20 λεπτά, μέχρι να μαλακώσει το κρέας και να δέσει η σάλτσα.Βράζουμε τα ζυμαρικά 1 λεπτό λιγότερο από όσο αναγράφεται στις οδηγίες της συσκευασίας.Με μια λαβίδα τα μεταφέρουμε στην κατσαρόλα με τη σάλτσα και ανακατεύουμε για 1 λεπτό, μέχρι να γίνουν τα ζυμαρικά και να απορροφήσουν μέρος της σάλτσας.Μοιράζουμε στα πιάτα, πασπαλίζουμε με παρμεζάνα και σερβίρουμε.
Ζυμαρικά,Μοσχάρι,Ντομάτα